Alfarnate

Alfarnate é un concello da provincia de Málaga, Andalucía, situado na comarca da Axarquía, no norte da provincia, preto da provincia de Granada.

En 2012 contaba cunha poboación de 1.300 habitantes.

Toponomía
O nome da localidade parece vir da palabra árabe Al-farnat, cuxo significado é "muíño de fariña". De feito, xa aparece documentada a referencia a Alfarnate no século X como forte zona de produción de fariña. Nunha localidade veciña, Alfarnatejo, pódense ver dous muíños de fariña que traballaban coa auga do regueiro.

Xeografía
miniatura|esquerda|Pinar en Alfarnate.
Situado no norte da provincia, é a localidade máis alta (as rúas están situadas a 925 metros sobre o nivel do mar) e o seu termo está completamente rodeado de serras pertencentes ao movemento xeolóxico da Subbética con formacións de dolomías e margocalizas como a Serra de Camarolos polo sueste, a Serra do Jobo, cuxos cumes forman a fronteira do seu termo por oeste e noroeste, co pico do Chamizo (1.641 msnm). O norte xeográfico é tamén, co porto dos Alazores, a divisoria coa Serra de Alhama que a percorre de norte a sueste, coas formacións como o Tajo de las Palomas (1.302 m), para encontrarse no Porto do Sol (1.100 m) coa Serra de Enmedio que a delimita polo sur con picos como o de Vilo (1.415 m), Gallo (1.361 m) e o Morrón de Malinfierno que protexe o lugar polo sur (1.077 m). No medio destas serras de considerable altura, Alfarnate goza dun fermoso val a máis de 900 metros que fai deste un dos máis raros exemplos de vilas de montaña en Andalucía.

Monumentos e lugares de interese
miniatura|Vista de Alfarnate.
 Casas consistoriais
 Ermida da Nosa Señora de Monsalud
 Insigne Igrexa Parroquial de Santa Ana
 Pontes de ladrillo

Política e administración
A administración política do municipio realízase a través dun concello de xestión democrática cuxos compoñentes se elixen cada catro anos por sufraxio universal. O censo electoral está composto por todos os residentes empadroados en Alfarnate maiores de 18 anos e nacionais de España e dos restantes estados membros da Unión Europea. Segundo o disposto na Lei do Réxime Electoral Xeral, que establece o número de concelleiros elixibles en función da poboación do municipio, a Corporación Municipal de Alfarnate está formada por 9 concelleiros.

 Lexislatura  Nome do alcalde  Partido político 1979–1983  Juan Verdugo Palma  PCE-PCA 1983–1987  Juan Verdugo Palma  PCE-PCA 1987–1991  José Ortigosa Ruiz  IULV-CA 1991–1995  José Ortigosa Ruiz  IULV-CA 1995–1999  José Ortigosa Ruiz  IULV-CA 1999–2003  José Ortigosa Ruiz  IULV-CA 2003–2007  José Ortigosa Ruiz  IULV-CA 2007–2011  José María Ruiz Lizana  PSOE-A Dende 2011  Salvador Urdiales Pérez  PSOE-A

Economía
O sector primario ocupa case o cen por cento dunha economía dedicada case en exclusiva a unha veiga, regada polos seus regueiros, que se cultiva de trigo e dos garavanzos de indiscutible calidade e fama; algúns oliveirais e algo de amendoeira, compleméntanse cunha pequena cabana caprina e ovina. Nos últimos anos explotouse moito o cultivo de regadío en toda a súa variedade, tomates, leitugas, alcachofas, cabaciñas, fabas, pementos, melóns... explotando a auga do subsolo na que a devandita localidade é moi rica. Tamén se foron introducindo algunhas variedades de árbores froiteiras como son as cerdeiras ou as maceiras.

Festas
 25 de abril: San Marcos
 15 de maio: San Isidro
 13 de xuño: San Antonio
 24 de xuño: San Juan

Notas

Véxase tamén

Categoría:Concellos da provincia de Málaga